Раионк аԥсҭазаараҟынтә: Ҭаниаԥҳа Гагра асанитартә маҵзура аусура арӷәӷәара иазкны
20:26 27.01.2022 (ирҿыцуп: 21:15 27.01.2022)
Гагра араион асанитартә ҳақьым ицхырааҩ Мадина Ҭаниаԥҳа арадио Sputnik аефир аҟны еиҭалҳәеит аепидимиологиатә ҭагылазаашьа инамаданы араион аҟны акрыфарҭақәеи ахәаахәҭраҭә ҭыԥқәеи рҟны ахылаԥшра арӷәӷәаразы адҵа шынарыгӡо.
Гагра араион аҿы ашколқәеи ашколқәранӡатәи аусбарҭақәеи 2022 шықәса жәабран 1 аҟынӡа иаркуп араион ахада Иури Хагәышь иусԥҟала.
Уи инақәыршәаны Гагра асанитартә маҵзура акрыфарҭақәеи ахәаахәҭратә хыбрақәеи рҿы ахылаԥшра арӷәӷәарц адҵа ҟанаҵоит.
" Ҳаплан иарбоуп Гагра араион амилициа аҟәшеи ҳареи ҳаимаданы акрыфара ахьеиҿкаау ахыбрақәа рҟны аҿкычымазара аҽацәыхьчаразы аԥҟарақәа ахьынӡанаргыӡо агәаҭара. Ахыбрақәа ирҭаауа ршоура агәаҭара шымҩаԥысуа, аусзуҩцәа асабрада шныҟәарго, аишәақәа хметрак рыбжьоума, арзҩыдагатә маҭәашьарқәа ыҟоума, абарҭқәа зегьы ахылаԥшра ӷәӷәа аҳҭоит. Зегьы ҳаицҿакны аковид чымазара аҽацәыхьчара ҳҽазаҳшәароуп, уи ада ԥсыхәа ыҟаӡам. Ари аус аҟны дарбанзаалак ахдырра аирԥшыроуп, усҟан ачымазара иаҳа имаҷхоит. Уаҵәырнахас агәаҭарақәа рымҩаԥгара ҳалагоит, араион зегьы ҳалсуеит. Асанитартә ԥҟарақәа ирықәымныҟәо ахыбрақәа аркхоит", - лҳәеит Ҭаниаԥҳа.
Аицәажәара инарҭбааны ишәаҳар шәылшоит аудиофаил аҟны.